《戢武堂书事和韵》
宋代·吕陶

永日华堂静掩扉，道腴深味敌珍肥。一轩有景诗求胜，十邑无尘寇慑威。

雅性自高閒去乐，汎交难合信来稀。诵君清句知君意，祗任天真不任机。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。